钦定古今图书集成/明伦汇编/宫闱典/第010卷 > 《扬州谢到任表》前人
## 钦定古今图书集成/明伦汇编/宫闱典/第010卷 > 《扬州谢到任表》前人

臣轼言：“伏蒙圣恩，除臣知扬州，臣已于今月二十六
日到任讫者。”支郡养痾，裁能免咎。通都移牧，自愧何
功？屡玷恩荣，实深惭汗。臣某。〈中谢〉“伏念臣早缘窃禄，
稍习治民。在先帝日，已历三朝；近八年间，复忝四郡。
平生所愿，满足无馀。志大才疏，信天命而自遂；人微
地重，恃圣眷以少安。恭惟太皇太后陛下，子惠万民，
器使多士。以谓朝廷之德泽，付于郡县与监司乃眷
江淮之间，久罹水旱之苦。邻封二浙，饥疫相薰；积欠
十年，丰凶皆病。臣敢不上推仁圣”之意，下尽疲驽之
心。庶复流亡，少宽忧轸。